વર્ષના છેલ્લા દિવસે પણ પાકિસ્તાન તરફથી સીમા પર શાંતિ જાળવવામાં નહોતી આવી, ફરી એકવાર એલઓસી પર યુદ્ધવિરામનું ઉલ્લંઘન કરવામાં આવ્યું હતું. રવિવારે સવારે રાજૌરી જિલ્લાના નૌશેરા સેક્ટરમાં પાકિસ્તાની સેના તરફથી ગોળીબાર કરવામાં આવ્યો હતો, જેમાં ભારતીય સિપાઇ જગસીર સિંહ શહીદ થયા છે. ભારત દ્વારા પણ પાકિસ્તાનના આ કૃત્યનો બરાબર જવાબ આપવામાં આવ્યો છે. આ પહેલાં વહેલી સવારે પુલવામાં જિલ્લામાં કેન્દ્રિય રિઝર્વ પોલીસ દળના એક શિબિર પર ભારે હથિયારો વડે આતંકવાદીઓએ હુમલો કર્યો હતો.